Miyamoto Masao

**MIYAMOTO Masao** ( [mijamoto masao]; naskiĝis la  en Wakayama, mortis la  en Osako) estis japana esperantisto kaj direkciano de akcia kompanio Esperanto.

## Esperanta agado 
Miyamoto estis esperantisto de 1934 kaj ano de iamaj maldekstremaj Esperanto-organizoj en Japanio. Li pasigis du jarojn en malliberejo pro politika verdikto, kaj estis militkaptito de Usono sur Okinavo militfine. La spertojn tie li priskribas en *Naskitaj sur la ruino: Okinavo*. Miyamoto forlasis la komunistan partion en la 1950-aj jaroj pro ĝia ligo al Sovetunio. Li kunlaboris por multaj kontraŭmilitistaj broŝuroj, kiel *Aŭskultu la voĉojn de vceano!*, ''Infanoj de l' atombombo*, *Hiroŝima*, *La Infanoj de militbazoj* kaj aliaj.

Li eldonis la Esperantajn literaturajn revuojn *Prometeo* kaj *L'Omnibuso* kaj kunlaboris en aliaj. Li estis ĉefa protagonisto de la Hajkista Klubo. Sekretario de KLEG kaj membro de la Literatura Komitato de SAT ekde 1964. Dum kelka tempo laboris kiel neregula lektoro en la Fremdlingva Universitato de Kobeo, speciale por studi esperantologion. Plurfoje premiita en la Belartaj Konkursoj de UEA. Li akiris Premion Ossaka en 1973 pro diversaj verkoj kaj la organiza laboro. Li kreis la vorton *Minsaigo'' pri la ideo de interlingvo inter popolanoj. Li faris kompiladon de Vortaro Japana-Esperanta, eldonita de Japana Esperanto-Instituto (JEI) en 1983, kaj pro tio estis honorita per 'Honorigo de JEI laŭ Akademia Merito'. Membro de Akademio de Esperanto de 1986 ĝis la morto. Li faris diversajn tradukojn el la japana.

## Verkoj 
### En Esperanto 
** La Infanoj de militbazoj* (kun Tazuo Nakamura) 1954
* *Kanto de l’koro* (1955)
* *Facilaj legaĵoj* (kompilado, 1961)
* Osada Arata ''Infanoj de l' atombombo* (traduko, 1962)
* *Rakontoj de Oogai* (parto el la tradukoj, 1962)
* *Nova vortaro Esperanto-japana* (kompilado, 1963)
* *La obstino* (traduko 1964; 2015)
* *El japana literaturo* (parto el la tradukoj, 1965)
* *Japana Kvodlibeto* (parto, 1965)
* *Kvin virinoj de amoro* (traduko, 1966)
* *Pri arto kaj morto* (noveloj, 1967)
* *El la vivo de Syunkin* (traduko, 1968)
* *El Manjoo* (traduko, 1971)
* *Invit' al Japanesko* (originala poemaro, 1971)
* *Utaaro de Takuboku* (traduko, 1974)
* *Historieto de la Japana Esperanto-movado* (originalo, 1975)
* *Naskitaj sur la Ruino: Okinavo* (originala romano, 1976)
* *El la Japana Moderna Poezio* (traduko, 1977)
* *Sarkasme kaj Entuziasme* (eseoj, 1979)
* *Skiza Historio de la Utao* (eseo, 1979)
* *Hajka Antologio* (parto el la tradukoj, 1981)
* *La Morta Suito* (originala biografia romano, 1984)
* *Japanaj Vintraj Fabeloj*, SAT, 1989
* *Vortaro Japana-Esperanta* (kompilado, 1983)
* parto el 4-voluma "Verkoj de Miyamoto Masao", 1993-1994

### En la japana 
* Historio de la japana kontraŭreĝima Esperanto-movado, kun Ooŝima Joŝio, 1974.
* parto el 4-voluma "Verkoj de Miyamoto Masao", 1993-1994
#### Recenzoj
Pri *Infanoj de l' atombombo* 

----
Pri *Invit' al Japanesko''

## Legu poemon de Miyamoto Masao 
* La Rememoro jam fora
* Resumo de Miyamoto en esperanto.net

## Referencoj 
## Vidu ankaŭ 
* Miyamoto Masao: Idealisto kun meditema klarvido
* Skizo pri la vivo de Miyamoto Masao

## Eksteraj ligiloj 
* [Verkoj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=miyamoto+masao&vid=ONB&fn=search) de kaj pri Miyamoto Masao en la Kolekto por Planlingvoj kaj Esperantomuzeo 
* Artikolo ĉe Libera Folio.

* Sur la ruinoj de Japanio. Militrakonto, 01/03/2019

Kategorio:Japanaj esperantistoj
Kategorio:Esperanto-vortaristoj
Kategorio:Akademio de Esperanto
Kategorio:Esperanto-verkistoj